แรงซื้อ “บลูชิพ” ส่งท้ายปีหนุน SET ปิดบวก 15.51 จุด มูลค่าซื้อขาย 3.8 หมื่นลบ.
แรงซื้อ "บลูชิพ" ส่งท้ายปีหนุน SET ปิดบวก 15.51 จุด มูลค่าซื้อขาย 3.8 หมื่นลบ. โดยดัชนีปิดตลาดวันนี้ ที่ระดับ 1,563.88 จุด บวก 15.51 จุด หรือ 1% มูลค่าการซื้อขาย 3.8 หมื่นล้านบาท 
28 ธ.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,563.88 จุด บวก 15.51 จุด หรือ 1.00% มูลค่าการซื้อขาย 3.8 หมื่นล้านบาท 
10 หุ้นดันดัชนีวันนี้

ด้านนายกรภัทร วรเชษฐ์ ผู้อำนวยการฝ่ายวิจัยและบริหารการลงทุน บล.โนมูระ พัฒนสิน กล่าวว่า ตลาดหุ้นไทยวันนี้ปรับตัวเพิ่มขึ้น ตามทิศทางตลาดหุ้นอื่นในภูมิภาค รับปัจจัยหนุนเชิงจิตวิทยาหลังจากที่ตลาดหุ้นทั่วโลกได้ปรับฐานทำให้มีมูลค่าที่ถูกลง ส่งผลให้ในวันนี้มีกระแสเงินทุนไหลเข้าตลาดหุ้นในภูมิภาคเป็นจำนวนมาก โดยเฉพาะตลาดหุ้นเกาหลีใต้ และตลาดหุ้นไต้หวัน
ขณะเดียวกันตลาดหุ้นไทยยังได้รับแรงหนุนจากแรงซื้อของกองทุน LTF และการทำ Window dressing ทำให้หนุนการปรับตัวขึ้นของดัชนีได้ แม้ว่าจะไม่มีปัจจัยหนุนใหม่ที่ส่งผลต่อการปรับตัวขึ้นอย่างมีนัยสำคัญ
สำหรับแนวโน้มตลาดหุ้นไทยในสัปดาห์หน้าคาดว่าแกว่งตัวไซด์เวย์ ซึ่งเป็นช่วงสัปดาห์แรกของปีที่การลงทุนยังไม่มากนัก และยังต้องรอปัจจัยอื่นๆ ที่จะเข้ามาส่งผลต่อทิศทางของดัชนี แม้ว่าปัจจุบันดัชนีจะปรับฐานลงไปมากและมีมูลค่าที่ถูกลงก็ตาม
พร้อมให้แนวต้าน 1,600-1,620 จุด แนวรับ 1,540-1,545 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
GULF มูลค่าการซื้อขาย 1,888.50 ล้านบาท ปิดที่ 81.50 บาท เพิ่มขึ้น 3.75 บาท
PTT มูลค่าการซื้อขาย 1,878.26 ล้านบาท ปิดที่ 46 บาท เพิ่มขึ้น 0.50 บาท
CPALL มูลค่าการซื้อขาย 1,597.87 ล้านบาท ปิดที่ 68.75 บาท ราคาไม่เปลี่ยนแปลง
PTTGC มูลค่าการซื้อขาย 1,466.91 ล้านบาท ปิดที่ 71.25 บาท ลดลง 0.50 บาท
PTTEP มูลค่าการซื้อขาย 1,409.03 ล้านบาท ปิดที่ 113.50 บาท เพิ่มขึ้น 0.50 บาท
ตลาดหุ้นเอเชีย
